text: Politiet bruger færre betjente på grænsekontrol - og flere til efterforskning
  23 december 2018 kl. 07.31
  I 2018 kunne politiet for alvor mærke, at Forsvaret og politikadetter aflaster politifolk med grænsekontrol end tidligere. 
  Når biler kører ind i Danmark fra Tyskland, står Forsvaret og politikadetter oftere for grænsekontrollen end tidligere. 
  Det kan mærkes på efterforskningen af kriminalitet i de lokale politikredse. Det viser en opgørelse, som justitsminister Søren Pape Poulsen (K) har sendt til Folketingets Retsudvalg. Mens betjente havde flere end 626.000 timer ved grænseovergangene i 2016, var det tal bare 185.000 for de første ti måneder af 2018. Det skriver Ritzau.
  Når betjente sikrer grænseovergange, går tiden fra andre ikke-akutte opgaver som sagsbehandling, og for flere sagstyper har der været forlænget behandlingstid. Men med flere folk tilbage på stationerne går efterforskningen nu hurtigere.
  2018 har den højeste såkaldte sigtelsesprocent i et årti. Tallet angiver antal rejste sigtelser i forhold til antal anmeldte forbrydelser. I år var politiet 11. december på 42 procent. Til sammenligning var den 35 i såvel 2016 som i 2017.
  
  